
RAPORT

asupra proiectului de Lege privind aprobarea Ordonanţei  Guvernului nr. 6/2009 pentru modificarea termenului privind sancţionarea contravenţiilor prevăzute la art. 14 alin.(1) lit.e) din Ordonanţa de urgenţă a Guvernului nr. 12/2006 pentru stabilirea unor măsuri de reglementare a pieţei pe filiera cerealelor şi a produselor procesate din cereale
Cu adresa nr.PLx. 539 din 2 noiembrie 2009, Biroul Permanent conform art. 95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru agricultură, silvicultură, industrie alimentară şi servicii specifice cu proiectul de Lege privind aprobarea Ordonanţei Guvernului nr. 6/2009 pentru modificarea termenului privind sancţionarea contravenţiilor prevăzute la art. 14 alin.(1) lit.e) din Ordonanţa de urgenţă a Guvernului nr. 12/2006 pentru stabilirea unor măsuri de reglementare a pieţei pe filiera cerealelor şi a produselor procesate din cereale.
 La întocmirea raportului s-a avut în vedere avizul favorabil al Consiliului Legislativ, transmis cu adresa nr.796/09.07.2009 şi avizul favorabil al Comisiei juridice, de disciplină şi imunităţi.

 
      Prezentul proiect de Lege are ca obiect de reglementare modificarea termenului de intrare în vigoare a dispoziţiilor art.14 alin. (1) lit.e) din Ordonanţa de urgenţă a Guvernului nr. 12/2006 pentru stabilirea unor măsuri de reglementare a pieţei pe filiera cerealelor şi a produselor procesate din cereale.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor domnul Nicolae Giugea Secretar de Stat în Ministerul Agriculturii, Pădurilor şi Dezvoltării Rurale.
La lucrările comisiei au participat 27 deputaţi, din totalul de 27 membri ai comisiei.

Raportul comisiei a fost adoptat cu 26 de voturi pentru şi o abţinere în forma adoptată de Senat.

Proiectul de Lege a fost adoptat de Senat în şedinţa din data de 28 octombrie 2009.
      Proiectul de lege, potrivit art. 75 alin (1) şi (3) din Constituţia României, republicată  este de competenţa decizională a Camerei Deputaţilor.
      În urma dezbaterii, în şedinţa din 15.12.2009, a proiectului de Lege privind aprobarea Ordonanţei Guvernului nr. 6/2009 pentru modificarea termenului privind sancţionarea contravenţiilor prevăzute la art. 14 alin.(1) lit.e) din Ordonanţa de urgenţă a Guvernului nr. 12/2006 pentru stabilirea unor măsuri de reglementare a pieţei pe filiera cerealelor şi a produselor procesate din cereale comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
           PREŞEDINTE,                                                         SECRETAR,
  Prof. dr.Valeriu TABĂRĂ                                          Vasile MOCANU
Expert, dr.  Gabriela CIUREA

